פיגועי טרור נגד ישראלים בישראל ובשטחים ב-2018

רשימת פיגועי טרור נגד ישראלים שהתרחשו במדינת ישראל ובשטחים בשנת 2018. פיגועי הטרור שהתרחשו בישראל בשנת 2018 גבו את חייהם של ארבעה-עשר ישראלים, שישה חיילים ושמונה אזרחים, ולפציעתם של למעלה מ-184 בני אדם. להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או שלא משכו תשומת לב. בנוסף, מאות פיגועים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים. כך, למשל, פרסם השב"כ ב-22 בנובמבר כי הוא סיכל שורת פיגועי תופת שתכננה חוליית טרור ביהודה ושומרון בהכוונת חמאס מרצועת עזה, תוך שהם מעבירים מסרים ומגייסים מחבלים באמצעות חולי וחולות סרטן מהרצועה שישראל התירה את כניסתם מטעמים הומניטריים, זאת במקביל לעימותים בגבול ישראל-רצועת עזה.      פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו מקנדה.   9 בינואר – פיגוע הירי ליד חוות גלעד: נרצח הרב רזיאל שבח, תושב חוות גלעד שבשומרון ואב לשישה, על ידי חוליית מחבלים שירתה לעברו בעודו נוסע בציר גלעד בדרכו לביתו. לאחר הירי המחבלים נמלטו לכיוון העיר שכם. ב-18 בינואר פשטו כוחות צה"ל על בית בג'נין וחיסלו את אחד מחברי החולייה. ב-3 בפברואר נעצר מחבל נוסף. ב-6 בפברואר 2018 חיסל כוח של הימ"מ, בגיבוי כלי צמ"ה ממוגנים, את אחמד נאסר ג'ראר, המחבל שעמד בראש החוליה, בעיירה אל-יאמון, לאחר שיצא לעבר החיילים עם רובה M16 ומטעני חבלה.   23 בינואר – קצין ושוטרת מג"ב נפצעו מזריקת אבנים בכפר עזון.[דרוש מקור]   23 בינואר – סוכל פיגוע דקירה בצומת תפוח, שני מחבלים שהגיעו לצומת ניסו לבצע פיגוע דקירה. אחד מהמחבלים נורה ברגליו ושניהם נוטרלו.[דרוש מקור]   5 בפברואר – הפיגוע בצומת אריאל: מחבל בן 19, ערבי-ישראלי תושב יפו, דקר למוות את הרב איתמר בן גל, תושב הר ברכה בן 29 ואב לארבעה, בצומת אריאל שבשומרון. המחבל נמלט. ב-18 במרץ, לאחר מצוד של חודש וחצי, נעצר המחבל.   7 בפברואר – התרחש פיגוע דקירה בכרמי צור שבגוש עציון: מחבל פתח את דלת עמדת השמירה בכניסה ליישוב, דקר ופצע קל מאבטח. שומר נוסף שהיה במקום חיסל את המחבל.   17 בפברואר – 4 חיילים נפצעו בגבול רצועת עזה ממטען שהונח על הגדר.[דרוש מקור]   27 בפברואר – מחבלים ירו לעבר עמדת צה"ל סמוך לפסגות. לא היו נפגעים.[דרוש מקור]   4 במרץ – התרחש פיגוע דריסה בשתי זירות שונות בעיר עכו: מחבל ערבי-ישראלי משפרעם דרס שני חיילים ועוד שוטר מג"ב אחד ופצע אותם באורח קל, המחבל נורה ונעצר.   6 במרץ – הציתו מחבלים פלסטיניים את בית הכנסת בגבעת שורק שבכרמי צור ושרפו אותו על ספרי התורה שבו.   10 במרץ – מחבלים ביצעו ירי לעבר עמדה צבאית סמוך לפסגות. לאחר כחצי שעה אותה חוליה ביצעה ירי לעבר מוצב ליד ביתוניא, לא היו נפגעים.[דרוש מקור]   11 במרץ – סוכל פיגוע דקירה לאחר שמחבל חדר מרצועת עזה עם סכין ורימון.[דרוש מקור]   11 במרץ – יהודי נפצע קל מזריקת אבנים בחיזמא.[דרוש מקור]   11 במרץ – נהג אגד נפצע קל בכביש 25 באזור ערערה בנגב לאחר שבדואים זרקו אבנים על האוטבווס שהסיע.[דרוש מקור]   12 במרץ – יהודי נפצע קל מזריקת אבנים ליד יצהר.[דרוש מקור]   16 במרץ – שני חיילים נפצעו קל מזריקת אבנים אחד ליד יצהר השני בטולכרם.[דרוש מקור]   16 במרץ – בפיגוע דריסה שבוצע בסמוך למבוא דותן מחבל פלסטיני ממזרח ברטעה דרס למוות קצין וחייל צה"ל ופצע שני חיילים נוספים. המחבל נעצר.   18 במרץ – מחבל תושב הכפר עקרבה דקר מאבטח בן 30 ופצע אותו אנושות. המחבל נורה ונהרג. לאחר שעות של מאבק בבית החולים, המאבטח, עדיאל קולמן נפטר מפצעיו.   18 במרץ – 3 מחבלים פרצו לשטח חוות טליה וניסו לדרוס את בעלי החווה ידידיה טל שירה באוויר והרחיקם.[דרוש מקור]   8 באפריל – מחבל פלסטיני ניסה לבצע פיגוע דקירה בצומת מישור אדומים. הוא נורה ונפצע קשה.   19 באפריל – יהודי נפצע קל מבקבוק תבערה שנזרק על רכבו בירושלים.[דרוש מקור]   24 באפריל – חייל צה"ל נפצע קל מירי בג'נין, המחבל נלכד.[דרוש מקור]   24 במאי – במהלך מעצר מבוקש במחנה הפליטים אל-אמערי ליד רמאללה נרצח סמל ראשון רונן לוברסקי, לוחם ביחידת דובדבן, מפלטת שיש שזרק עליו מחבל. כוחות הביטחון עצרו כעבור שבועיים את המחבל.   2 ביוני – סוכל ניסיון פיגוע דריסה בעיר חברון: כוח צה"ל ירה למוות לעבר מחבל אשר ניסה לדרוס את הכוח, ללא נפגעים לצה"ל.   11 ביוני – התרחש פיגוע דקירה בעפולה: מחבל מג'נין דקר נערה ופצע אותה אנושות. המחבל נורה ברגלו ונעצר. הנערה פונתה לטיפול נמרץ ואשפוז, וחייה ניצלו.   12 ביוני – פיגוע דקירה סוכל במערת המכפלה בחברון, מחבל אותר עם סכין ונעצר על ידי מג"ב.[דרוש מקור]   23 ביוני – סוכל פיגוע דקירה בחברון, מחבל ניסה לדקור ונורה. בשעות הלילה התרחש פיגוע דריסה בכפר חוסאן, שבו נפצעו שלוש חיילות וחייל.   20 ביולי – מחבלים פלסטינים מרצועת עזה ביצעו פיגוע ירי צליפה ורצחו את סמל ראשון אביב לוי, לוחם בחטיבת גבעתי. בתגובה תקף צה"ל 60 מטרות חמאס ברצועה, בהן 3 מפקדות גדודיות, וחיסל 4 מחבלי חמאס.   26 ביולי – הפיגוע בגבע בנימין: מחבל פלסטיני בן 17 חדר ליישוב גבע בנימין (אדם) וביצע פיגוע דקירה שבו רצח את יותם עובדיה, בן 31, ופצע קשה אדם נוסף. תושב המקום שהגיע לזירה נאבק במחבל, נפצע קל וירה במחבל למוות.   8 באוגוסט – בשעות הערב החלה הסלמה בדרום לאחר שנורו מטחי רקטות מרצועת עזה אל עבר שדרות ועוטף עזה ומאוחר יותר גם שוגרה לראשונה מאז מבצע צוק איתן גם רקטה אל באר שבע, ההסלמה נגמרה יום לאחר מכן ובסופה נפצעו 28 ישראלים.   17 באוגוסט – מחבל ערבי-ישראלי תושב אום אל-פחם ניסה לדקור שוטרים ברחוב הגיא בעיר העתיקה שבירושלים. המחבל נהרג ללא נפגעים.   3 בספטמבר – מחבל פלסטיני ניסה לבצע פיגוע דקירה בסמוך לקריית ארבע ונורה למוות.   16 בספטמבר – פיגוע הדקירה בצומת גוש עציון: מחבל פלסטיני בן 16 מהעיירה יטא דקר למוות את ארי פולד, בן 40, אב לארבעה תושב אפרת, בכניסה לקניון בצומת גוש עציון. הנרצח הספיק לירות על המחבל, עם אזרחים אחרים, בטרם מת מפצעיו. המחבל נפצע.   18 בספטמבר – ליל יום הכיפורים, ניסה מחבל פלסטיני מקלנדיה לדקור יהודי ושוטר מג"ב ליד שער שכם. המחבל נורה למוות.   3 באוקטובר – בשעה 3 לפנות בוקר שתי רקטות של החמאס נפלו בים מול חופי גוש דן ורקטה נוספת של החמאס נפלה בבית בבאר שבע וגרמה לארבה פצועים ונזק גדול לבית.[דרוש מקור]   7 באוקטובר – פיגוע הירי באזור התעשייה ברקן: מחבל פלסטיני רצח באזור התעשייה ברקן שבשומרון את קים לבנגרונד-יחזקאל מראש העין ואת זיו חג'בי מראשון לציון, ופצע אישה נוספת. המחבל נורה למוות על ידי הימ"מ לאחר מרדף שנמשך כ-9 שבועות.   11 באוקטובר – חייל מילואים נפצע בינוני בפיגוע דקירה בסמוך לחטמ"ר שומרון. ישראלית נפצעה קל מרסיסי ירי לעבר המחבל. הדוקר נמלט ונעצר יום לאחר מכן.   15 באוקטובר – מחבל פלסטיני ניסה לדקור חיילים בצומת גיתי שבשומרון, ללא הצלחה. המחבל נהרג.   22 באוקטובר – מחבל פלסטיני ניסה לדקור חיילים סמוך למערת המכפלה בחברון, הוא הצליח לפצוע חייל אחד באופן קל ונורה למוות לאחר מכן.   7 בנובמבר – בלילה בוצע פיגוע ירי לעבר אוטובוס ישראלי סמוך לבית אל. שני בני אדם נפצעו קל מרסיסים.   13 בנובמבר – נורו כ-450 רקטות מרצועת עזה לעבר ישראל, מהן נהרג שב"ח מאזור חברון באשקלון. חייל צה"ל נפצע קשה מירי טיל קורנט על ידי מחבלי חמאס לעבר אוטובוס שהוריד חיילים סמוך לאנדרטת החץ השחור. 14 בנובמבר – מחבל ערבי נכנס לתחנת משטרה בארמון הנציב בירושלים ודקר מספר שוטרים, שנפצעו קל, המחבל נורה ונפצע קשה. כעבור שבוע מת המחבל מפצעיו.   19 בנובמבר – פיגוע דקירה סוכל במערת המכפלה לאחר שנעצר ערבי חשוד עם סכין.[דרוש מקור]   20 בנובמבר – פלסטיני ביצע פיגוע דקירה בהר גילה, פצע אדם אחד ונמלט. מאוחר יותר המחבל הסגיר את עצמו.   26 בנובמבר – 3 חיילים נפצעו בינוני וקל בפיגוע דריסה בצומת גוש עציון, המחבל הדורס נורה למוות.   30 בנובמבר – מחבל ירדני שעבד בנמל אילת תקף בפטיש כבד שני עובדים ישראלים ופצע אותם קשה.   9 בדצמבר – פיגוע הירי בצומת עפרה: אישה בהריון נפצעה קשה ועוד 5 בני אדם נפצעו בינוני וקל בפיגוע ירי שבוצע ממכונית פלסטינית בטרמפיאדה ליד עפרה. הפצועה קשה הובהלה לניתוח חירום בבית החולים שערי צדק והרופאים יילדו אותה והעבירו את הפג ליחידה לטיפול נמרץ בילוד. לאחר שלושה ימים נקבע מות התינוק. ב-12 בדצמבר אותרו המחבלים, בני חמולת ברגותי, על ידי השב"כ סמוך לרמאללה ונעצרו על ידי כוחות הימ"מ וצה"ל. אחד המחבלים נהרג כשניסה לברוח ומספר חשודים נוספים נעצרו.   11 בדצמבר – פלסטינים ביצעו שני פיגועי דריסה. בכפר אידנא ליד חברון נפצע קל שוטר מג"ב והדורס נורה למוות. במקרה נוסף, בבקעת הירדן, נסע במהירות המחבל לעבר שוטרי מג"ב, והם ירו בו ופצעו אותו ללא נפגעים מצדם. 13 בדצמבר – שני שוטרי מג"ב נפצעו קל בפיגוע דקירה ברחוב הגיא בעיר העתיקה בירושלים. השוטר ירה על המחבל וחיסל אותו.   13 בדצמבר – פיגוע הירי בגבעת אסף: בכביש 60 שבצומת הכניסה לגבעת אסף מחבל פלסטיני, שירד מרכב שעצר במקום, רצח ביריות שני לוחמים מחטיבת כפיר, יוסף כהן ויוֹבֵל מור-יוסף, פצע קשה חייל נוסף וצעירה ונמלט מהמקום. המחבל, עאסם ברגותי, נעצר ב-8 בינואר 2019. אחר הצהריים אירע פיגוע דריסה באל-בירה, חייל נפצע קל והמחבל הדורס נהרג.   14 בדצמבר – מחבל פלסטיני שהצליח לחדור ליישוב בית אל דקר חייל צה"ל, יידה לעברו אבן ופצע אותו באורח קשה. המחבל נמלט, והסגיר עצמו לכוחות הביטחון כעבור יממה.   26 בדצמבר – מחבל פלסטיני ניסה לדרוס חיילים ואזרחים בכיכר חטמ"ר שומרון, נורה על ידי כוחות צה"ל ונפצע באורח בינוני. טרור פלסטיני העימותים בגבול ישראל – רצועת עזה (2018–2019) פיגועי טרור נגד ישראלים בישראל ובשטחים ב-2019 יוסי מלמן, ‏תחילתה של אינתיפאדה חדשה? השטח הפלסטיני מבעבע, באתר מעריב אונליין, 17 במרץ 2018 נתוני פיגועים וטרור ביהודה ושומרון 2018, באתר צה"ל עוזי ברוך, סוכלה תוכנית חמאס: פיגועי טרור בישראל - בעזרת חולים מעזה, באתר ערוץ 7, 22 בנובמבר 2018 אמרי לוי סדן‏, 30 יריות והקלטת המצוקה: הפיגוע בחוות גלעד - שלב אחר שלב, באתר וואלה, 10 בינואר 2018. יואב זיתון, אליאור לוי ואלישע בן קימון, המצוד אחר רוצחי רזיאל שבח: מחבל חוסל בקרב יריות בג'נין, באתר ynet, 18 בינואר 2018. דניאל הרץ, ‏נעצר מחבל שסייע לרצח הרב רזיאל שבח הי"ד, באתר כיכר השבת, 4 בפברואר 2018. יואב זיתון ואליאור לוי, כוחות הביטחון חיסלו את ראש החוליה שרצחה את הרב רזיאל שבח, באתר ynet, 6 בפברואר 2018, אפרת פורשר, חודש לאחר הפיגוע: חוסל רוצח הרב רזיאל שבח, באתר ישראל היום, 6 בפברואר 2018. ניר דבורי ועופר חדד, ‏ישראלי נרצח בפיגוע ליד אריאל, באתר ‏מאקו‏, 5 בפברואר 2018. ואב זיתון, אלישע בן קימון ואמיר אלון, המחבל מהפיגוע באריאל: ערבי-ישראלי מיפו, באתר ynet, 5 בפברואר 2018. יואב זיתון ואלישע בן קימון, "תיעוד: רגע מעצר המחבל שרצח את הרב איתמר בן גל", באתר ynet, 18 במרץ 2018. ניר דבורי עופר חדד, ‏פצוע קל בפיגוע דקירה בגוש עציון, באתר ‏מאקו‏, 7 בפברואר 2018 אחיה ראב"ד ואלי סניור, עלה על המדרכה, דורס שוטר וממשיך לדרוס חיילים. חשד לפיגוע בעכו, באתר ynet, 4 במרץ 2018, יונתן הללי, מעיין הרוני, ‏בתום הערכת המצב המשטרתית: אירוע הדריסה בעכו - פיגוע לאומני, באתר מעריב אונליין, 4 במרץ 2018. אתר 0404 ערוץ 7, ערבים שרפו את בית הכנסת בגבעת שורק, באתר ערוץ 7, 6 במרץ 2018. יואב זיתון, אלישע בן קימון ורותם אליזרע, פיגוע דריסה נגד כוח צבאי: 2 הרוגים ופצוע קשה, באתר ynet, 16 במרץ 2018, הודעת צה"ל, אתר צה"ל, 16 במרץ 2018. ישי פורת, אליאור לוי וחסן שעלאן, פיגוע דקירה בעיר העתיקה בירושלים: גבר נפצע קשה מאוד, באתר ynet, 18 במרץ 2018. אלון חכמון, יאסר עוקבי, מעיין הרוני, ‏נקבע מותו של המאבטח שנפצע קשה במהלך פיגוע הדקירה בירושלים, באתר מעריב אונליין, 18 במרץ 2018. עוזי ברוך, סוכל פיגוע בצומת מישור אדומים, באתר ערוץ 7, 8 באפריל 2018. מערכת ישראל היום, מת מפצעיו לוחם דובדבן שנפצע אנושות במהלך פעילות מבצעית ברמאללה, באתר ישראל היום, 26 במאי 2018. יואב זיתון ואליאור לוי, צה"ל: סוכל פיגוע דריסה בחברון, המחבל נהרג, באתר ynet, 2 ביוני 2018. עדו בן פורת, טרור בעפולה פיגוע דקירה: צעירה במצב אנוש, באתר ערוץ 7, 11 ביוני 2018. אלישע בן קימון ויואב זיתון, שלוש חיילות וחייל נפצעו קל בפיגוע דריסה ליד ביתר עילית, באתר ynet, 24 ביוני 2018 יואב איתיאל, אמיר בוחבוט ודנה ירקצי‏, הותר לפרסום: הלוחם שנהרג מירי בגבול עזה - סמ"ר אביב לוי מפ"ת, באתר וואלה, 21 ביולי 2018 אלישע בן קימון ויואב זיתון, שני פצועים אנוש וקשה בפיגוע דקירה באדם, המחבל חוסל, באתר ynet, 26 ביולי 2018, מאיה הורודניצ'אנו, אמיר בוחבוט ואור רביד‏, הותר לפרסום: הנרצח בפיגוע הדקירה באדם - יותם עובדיה, בן 31, באתר וואלה, 27 ביולי 2018 אפרת פורשר, ניסיון פיגוע דקירה בעיר העתיקה: תושב אום אל פאחם ניסה לדקור שוטר - וחוסל, באתר ישראל היום, 17 באוגוסט 2018. מאיה הורודניצ'אנו‏, ניסיון פיגוע דקירה סמוך לקריית ארבע; הדוקר נורה למוות, באתר וואלה, 4 בספטמבר 2018. אלישע בן קימון, "חי כגיבור, מת כגיבור": ארי נרצח בפיגוע בכניסה לקניון, באתר ynet, 16 בספטמבר 2018, הנרצח בפיגוע הדקירה בגוש עציון ארי פולד מאפרת, באתר "סרוגים", 16 בספטמבר 2018 ניר דבורי, ‏ערב החג: סוכל פיגוע בירושלים, באתר ‏מאקו‏, 19 בספטמבר 2018, ענבר טויזר ואליאור לוי, רץ, מתנפל, דוקר - ונורה למוות: מחבל חוסל בירושלים, באתר ynet, 19 בספטמבר 2018. אלישע בן קימון, איתי בלומנטל, אליאור לוי, רועי רובינשטיין ורותם אליזרע, ירי בברקן: גבר ואישה נפצעו אנוש, פלסטיני נמלט, באתר ynet, 7 באוקטובר 2018, ערוץ 7, גבר ואישה נרצחו בפיגוע בשומרון, באתר ערוץ 7, 7 באוקטובר 2018. יורי ילון, פיגוע בשומרון: המחבל כפת אישה - וירה בה ובגבר נוסף למוות, באתר ישראל היום, 7 באוקטובר 2018 יואב זיתון, רענן בן צור, אלישע בן קימון ואליאור לוי, אחרי כחודשיים: חוסל המחבל שביצע את הפיגוע בברקן, באתר ynet, 13 בדצמבר 2018, חדשות 2, ‏אחרי חודשיים: חוסל המחבל מברקן, באתר ‏מאקו‏, 13 בדצמבר 2018. מערכת אתר צה"ל, המחבל נתפס ונעצר על ידי כוחות הביטחון, באתר צה"ל, 12 באוקטובר 2018. עופר חדד ומשה נוסבאום, ‏ניסיון פיגוע בשומרון, המחבל נורה, באתר ‏מאקו‏, 15 באוקטובר 2018. גיא עזרא, ‏חייל נפצע בפיגוע דקירה בחברון; המחבל חוסל, באתר "סרוגים", 22 באוקטובר 2018. מאיה הורודניצ'אנו ואמיר בוחבוט‏, פיגוע ירי לעבר אוטובוס סמוך לבית אל: שניים נפצעו קל מרסיסים, באתר וואלה, 7 בנובמבר 2018 אליאור לוי, תיעוד: פגיעת טיל הנ"ט באוטובוס החיילים, באתר ynet, 13 בנובמבר 2018 שישה שוטרים נפצעו קל בפיגוע דקירה בארמון הנציב בירושלים, באתר מעריב אונליין, 14 בנובמבר 2018. מת מפצעיו המחבל שביצע את הפיגוע בתחנת המשטרה בארמון הנציב בי-ם, באתר ynet, 20 בנובמבר 2018. אלון חכמון, מעיין הרוני, ‏פיגוע הדקירה בהר גילה: המחבל הסגיר עצמו, הפצוע שוחרר מבית החולים, באתר מעריב אונליין, 21 בנובמבר 2018 יניב קובוביץ, פיגוע דריסה בצומת גוש עציון: שלושה חיילים נפצעו בינוני וקל, הנהג נורה ונהרג, באתר הארץ, 26 בנובמבר 2018. מאיר אוחיון ואילנה קוריאל, חשד לפיגוע: ירדני פצע קשה שני ישראלים באילת, באתר ynet, 30 בנובמבר 2018 "חשד לפיגוע: עובד ירדני תקף ישראלים בנמל אילת | ישראל היום". ישראל היום. נבדק ב-2018-11-30. "מתחזק החשד לפיו התקיפה באילת - על רקע לאומני | ישראל היום". ישראל היום. נבדק ב-2018-11-30. טל לב רם, ‏שישה פצועים כתוצאה מירי בעופרה, מהם אחת באורח קשה ושניים בינוני, באתר מעריב אונליין, 9 בדצמבר 2018. הפיגוע בעפרה: הרופאים יילדו את הפצועה קשה, נשקפת סכנה לחייה, באתר ynet, 9 בדצמבר 2018. יואב אבן ויאיר שרקי, כתב לענייני דתות, ‏פיגוע הירי: התינוק במצב קריטי, באתר ‏מאקו‏, 10 בדצמבר 2018. יואב אבן, ‏הפיגוע בעפרה: נקבע מות התינוק, באתר ‏מאקו‏, 12 בדצמבר 2018. המחבל שרצח את התינוק נמלט ונורה; מצבו אנוש, באתר "סרוגים", 12 בדצמבר 2018, אליאור לוי, יואב זיתון ואלישע בן קימון, פלסטיני שנקשר לפיגוע בעפרה חוסל באזור רמאללה, באתר ynet, 12 בדצמבר 2018. גיא עזרא, ‏פיגועי דריסה בחברון ובבקעה; המחבלים נוטרלו, באתר "סרוגים", 11 בדצמבר 2018. ישי פורת, שני לוחמי מג"ב נפצעו קל בפיגוע דקירה בירושלים, באתר ynet, 13 בדצמבר 2018. אלישע בן קימון, יואב זיתון וישי פורת, פיגוע ירי: שני נרצחים ושני פצועים קשה בגבעת אסף בבנימין, באתר ynet, 13 בדצמבר 2018. ירון שניידר וניר דבורי, ‏נעצר המחבל שרצח חיילים בגבעת אסף, באתר ‏מאקו‏, 8 בינואר 2019. יואב זיתון ואליאור לוי, לוחם נפצע קל בפיגוע דריסה ליד רמאללה, המחבל חוסל, באתר ynet, 13 בדצמבר 2018. אלישע בן קימון, יואב זיתון וענבר טויזר, דקירה ויידוי אבן: מחבל פצע קשה חייל בבית אל, באתר ynet, 14 בדצמבר 2018, יואב זיתון, המחבל שפצע חייל בבית אל הסגיר את עצמו, באתר ynet, 15 בדצמבר 2018. טל לב רם, ‏ניסיון דריסה בשומרון: שלושה נפגעי חרדה, החשוד נוטרל, באתר מעריב אונליין, 26 בדצמבר 2018.